### Beslutning

Sagen blev udsat.

Offentlig fremlæggelse af forslag til lokalplan 1113, [adresse]Bygherre har henvendt sig med ønske om at igangsætte planlægning for Delområde 10 i lokalplan 1031, Omdannelse af [adresse].

Delområde 10 i lokalplan 1031 er identisk med matrikel 6pt, [adresse], Risskov, [adresse] Delområdet er i lokalplan 1031 udlagt til én bolig. På matriklen, der er 3.091 m2, ligger ”Strandhuset” med en bevaringsværdi på 3. Matriklen ligger langs Letbanens tracé i det nordvestlige hjørne af det rekreative offentlige område [adresse] ud mod [adresse]. Ejendommen er privat ejet.

Bygherre ønsker at udstykke Delområde 10 i lokalplan 1031 i to ejendomme. Den eksisterende bevaringsværdige bygning bevares og tilbygges. På den nye matrikel planlægges opført en yderligere bolig med anneks.

Den nye matrikel (lokalplanområdets delområde 2) gennemløbes af en regnvandsledning optaget i spildevandsplanen. Det er i forbindelse med planprocessen blevet udarbejdet og tinglyst en betinget deklaration, der bortfalder, hvis lokalplanen ikke vedtages.

### Indstilling

Det indstilles at:

1) forslag til lokalplan godkendes til offentlig fremlæggelse i en 4-ugers periode.

### Sagens forløb

05-12-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-12-2019 Magistraten

Fremsendes til [adresse] med bemærkning, at Magistraten i mødet den 9. december 2019 anbefaler, at byrådet tiltræder Magistratsafdelingen for Teknik og Miljøs indstilling af 25. november 2019.

Rådmand Laura Nørgaard tager forbehold.

Gunner Simonsen kan ikke tiltræde indstillingen.

 18-12-2019 [adresse]
Fremsendes til Teknisk Udvalg til behandling i henhold til beslutning i byrådets møde den 18. december 2019.
 20-01-2020 Teknisk Udvalg
Sagen blev udsat.